RESOLUCIÓNS DA ALCALDÍA E ACORDOS PLENARIOS RELATIVOS AO ESTABLECEMENTO DA NOVA ORGANIZACIÓN MUNICIPAL RESULTANTE DAS ELECCIÓNS LOCAIS CELEBRADAS O 24 DE MAIO DE 2015.
ADMINISTRACIÓN LOCAL — Municipal — Marín (Outros documentos, notificacións e informacións públicas, 06/07/2015)

Aos efectos previstos no artigo 75.5 da Lei 7/85 do 2 de abril, de Bases de Réxime Local e artigos 44.2, 46.1, 51.2 e 52.4 do Regulamento de Organización, Funcionamento e Réxime Xurídico das Entidades Locais, aprobado polo Real Decreto 2568/1986, do 28 de novembro, publícanse as seguintes resolucións e acordos plenarios: Celebradas eleccións locais o pasado 24 de maio de 2015, e constituída a nova Corporación local con data 13 de xuño de 2015, resulta necesario proceder ao establecemento da nova organización municipal, en particular, á constitución da Xunta de Goberno Local, xa que, é de existencia preceptiva neste municipio, por ter unha poboación superior aos 5.000 habitantes. Visto que o artigo 23.1 da Lei 7/1985, do 2 de abril, reguladora das bases do réxime local (en diante LRBRL), determina que a Xunta de Goberno Local intégrase polo/a alcalde/sa e un número de concelleiros/as non superior ao terzo do número legal dos mesmos, nomeados e separados libremente por aquel/a, dando conta ao Pleno. Polo exposto, e de conformidade co establecido nos artigos 20.1. b) e 23 da LRBRL; art.22 do texto refundido das disposicións legais vixentes en materia de réxime local, aprobado por Real Decreto Lexislativo 781/1986, do 18 de abril; artigos 59.2 b), 65 e 211 da Lei 5/1997, de Administración Local de Galicia; artigos 35.2, 52, 53 e 112.3 do Regulamento de organización, funcionamento e réxime xurídico das entidades locais, e demais lexislación concordante, esta Alcaldía, no exercicio das súas atribucións, PRIMEIRO. Constituír a Xunta de Goberno Local do Concello de Marín, que estará integrada pola alcaldesa e sete concelleiros/as. SEGUNDO. Nomear membros da Xunta de Goberno Local, ós/ás seguintes concelleiros e concelleiras electos/as: Don Manuel Santos Costa Dona María Antonia Sanmartín García Dona María José de Pazo Allariz Don Francisco José Estévez Salazar Dona. María Cristina Acuña González Don. Kevin Antonio Salec Frechin De Orte Don Alfonso Pedro Martinez de Madina Pines Conforme ó disposto no art.113.3 ROF, a Alcaldía poderá requirir a presenza de membros da Corporación non pertencentes á Xunta de Goberno Local, ou de persoal ao servizo da entidade, ao obxecto de informar no relativo ó ámbito das súas actividades. TERCEIRO. A Xunta de Goberno celebrará sesión constitutiva dentro dos dez días seguintes ó da designación dos seus membros e celebrará sesión ordinaria, coa periodicidade que determine o Pleno, os mécores ás 13 horas e 30 minutos. Queda facultada a Alcaldía para alterar a data de celebración das sesións da Xunta de Goberno Local que coincidan con Semana Santa e Nadal, como consecuencia dos períodos vacacionais, cando elo non menoscabe a xestión dos asuntos municipais, así como para pospoñer ou adiantar a realización das sesións ordinarias da citada Xunta, dentro da mesma semana da súa realización, cando o día fixado sexa festivo. CUARTO. Da presente resolución darase conta ao Pleno da Corporación na primeira sesión que este celebre, debendo notificarse persoalmente ós designados/as, entendéndose tacitamente aceptado o cargo, salvo manifestación expresa nos tres días hábiles seguintes, e publicarase no Boletín Oficial da Provincia de Pontevedra, sen prexuízo da súa efectividade dende o día seguinte ó da presente resolución. Así o acorda e dispón a Sra. alcaldesa-presidenta, en Marín, a dezaseis de xuño de dous mil quince, do que, como secretaria da Corporación dou fe. Mediante resolución de Alcaldía, do 16 de xuño de 2015, designouse aos membros que integran a Xunta de Goberno Local deste Concello e, debido a un erro, estableceuse como data de celebración das sesións ordinarias de dito órgano, os martes, ás 13 horas e 30 minutos, cando a intención é que se celebre sesión ordinaria da Xunta de Goberno Local, os mércores a esa mesma hora. Por tal motivo, e de conformidade co previsto artigo 112.3 do R. D. 2568/1986, de 28 de novembro, polo que se aproba o regulamento de organización, funcionamento e réxime xurídico das entidades locais (ROF), no que se establece que, corresponde ao Alcalde ou Presidente fixar, mediante Decreto, o día e hora en que haberá de celebrarse sesión ordinaria da Xunta de Goberno Local, esta Alcaldía, no exercicio das súas atribucións, Primeiro. Rectificar o erro material existente no apartado terceiro da resolución do 16 de xuño de 2015, relativo a data de celebración das sesións ordinarias da Xunta de Goberno Local, de modo que, «A Xunta de Goberno celebrará sesión constitutiva dentro dos dez días seguintes ó da designación dos seus membros e celebrará sesión ordinaria, coa periodicidade que determine o Pleno, os martes ás 13 horas e 30 minutos». «A Xunta de Goberno celebrará sesión constitutiva dentro dos dez días seguintes ó da designación dos seus membros e celebrará sesión ordinaria, coa periodicidade que determine o Pleno, os mércores, ás 13 horas e 30 minutos». Segundo. Manter invariable o restante do texto da citada resolución de 16 de xuño. Terceiro. Da presente resolución darase conta individualizadamente ó Pleno da Corporación na primeira sesión que celebre, a efectos de que quede enterado da mesma, notificándose persoalmente ós interesados, e publicándose no Boletín Oficial da Provincia, sen prexuízo da súa efectividade dende o día seguinte a súa firma. Así o acorda e dispón a sra. Alcaldesa-Presidenta, en Marín, a vintetres de xuño de dous mil quince, do que, como secretaria da Corporación dou fe. Constituída a nova Corporación de Marín, en sesión celebrada o 13 de xuño de 2015, tras a celebración das eleccións locais do 24 de maio de 2015, e sendo precisa a designación de tenente de alcalde, en virtude do disposto no art.20.1 a) da Lei 7/1985, de 2 de abril, reguladora das bases do réxime local (en adiante, LRBRL), para a substitución da alcaldesa na totalidade das súas funcións, nos casos de ausencia, enfermidade ou impedimento que lle imposibilite para o exercicio das súas atribucións, así como desempeñar as funcións do/a alcalde/sa nos casos de vacante na alcaldía ata que tome posesión o/a novo/a alcalde/sa. Examinados os artigos 23.3 da LRBRL e 46 do R. D. 2586/1986, de 26 de novembro, polo que se aproba o Regulamento de organización, funcionamento e réxime xurídico das entidades locais (en adiante, ROF), respecto do nomeamento dos tenentes de alcalde, esta alcaldía, no exercicio das súas atribucións, Primeiro. Nomear como tenente de alcalde do Ilmo. Concello de Marín ao seguinte membro da Xunta de Goberno Local, que substituirá á alcaldesa na totalidade das súas funcións, nos casos de ausencia, enfermidade ou impedimento que lle imposibilite para o exercicio das súas atribucións: • DON HIPOLITO MANUEL DIMITRIY NEGRIN JUGANARU Segundo. Da precedente resolución daráse conta ao Pleno na primeira sesión que celebre, notificándose, ademais, persoalmente ó designado, e publicándose no Boletín Oficial da Provincia, sen prexuízo da súa efectividade dende o día seguinte da firma desta resolución. Terceiro. A presente designación entenderase aceptada tácitamente se, no termo de tres días hábiles, contados dende a notificación da resolución, o destinatario do nomeamento non fai manifestación expresa ante a alcaldía de que non acepta o mesmo. Así o acorda e dispón a Sra. alcaldesa-presidenta, en Marín, a dezaseis de xuño de dous mil quince, do que, como secretaria da Corporación dou fe. Celebradas as eleccións locais o pasado 24 de maio de 2015, e constituída a nova Corporación o 13 de xuño de 2015, procede que por esta alcaldía se diten as resolucións relativas á delegación de competencias na Xunta de Goberno Local, necesarias para proceder ao establecemento da nova organización municipal, de acordo co previsto na normativa aplicable. De conformidade co disposto nos arts.20.1 b) e 23.1 da Lei 7/1985, de 2 de abril, reguladora das Bases do Réxime Local (en diante LRBRL) e preceptos concordantes do Regulamento de Organización, Funcionamento e Réxime Xurídico das Entidades Locais (en diante ROF), a Xunta de Goberno Local é un órgano necesario en todos os concellos que, como Marín, teñan unha poboación superior aos 5.000 habitantes e se integra polo/a alcalde/sa e un número de concelleiros/as non superior ao terzo do número legal dos mesmos, nomeados e separados libremente por aquel/a, dando conta ao Pleno. Pola súa parte, o artigo 23.2 da LRBRL e os artigos 43, 44, 52 e 53 do ROF, establecen o réxime das delegacións de atribucións do alcalde/sa, que efectuáranse mediante Decreto coas formalidades previstas no art.44 ROF, así como a composición e atribucións da Xunta de Goberno Local. En virtude do exposto e no uso das facultades que me confire a normativa vixente, Primeiro. Delegar na Xunta de Goberno Local as competencias da Alcaldía sobre as materias que de seguido se relacionan, sen prexuízo da súa avocación en calquera momento conforme á lexislación vixente sobre procedemento administrativo común: a) Aprobar a oferta de emprego público de acordo co orzamento e a plantilla aprobados polo Pleno. b) Solicitar subvencións e axudas económicas a outras entidades ou organismos públicos e privados, que expresamente requiran acordo, cando a asunción dos compromisos ou obrigas para o Concello derivados da concesión daquelas correspondan á Alcaldía, sen prexuízo de que a Alcaldía poda efectuar, por razóns de urxencia, a solicitude. c) A aceptación de subvencións outorgadas a favor do Concello. d) As aprobacións dos instrumentos de planeamento de desenvolvemento do plan xeral non expresamente atribuídas ao Pleno, así como a dos instrumentos de xestión urbanística e dos proxectos de urbanización. e) O outorgamento de licenzas urbanísticas de obras maiores, así como a súa modificación ou revisión, agás que as leis sectoriais o atribúan expresamente ao Pleno, reservándose a alcaldía ou o concelleiro delegado da área no seu caso, os requirimentos para a subsanación de deficiencias e as resolucións de caducidade ou arquivo. f) Concesión e denegación de licenzas de instalación e actividade, así como a súa modificación ou revisión, agás que as leis sectoriais a atribúan expresamente ao Pleno, reservándose a alcaldía ou o concelleiro delegado da área no seu caso, os requirimentos para a subsanación de deficiencias e as resolucións de caducidade ou arquivo. g) As declaracións de ruína dos inmobles. h) As seguintes facultades nos expediente de contratación que sexan competencia da Alcaldía cando excedan dos límites da contratación menor: • Incoación e aprobación de expedientes de contratación, así como a adxudicación de contratos que, excedendo dos límites da contratación menor, non superen o 10 % dos recursos ordinarios do orzamento nin, en calquera caso, a contía de seis millóns de euros, incluídos os de carácter plurianual cando a súa duración non sexa superior a catro anos, sempre que o importe acumulado de todas as súas anualidades non supere nin a porcentaxe indicada, referido ós recursos ordinarios do orzamento do primeiro exercicio, ni a contía sinalada. • Aprobación de proxectos de obras e de servizos cuxa contratación ou concesión sexa competencia da Alcaldía e estean previstos no orzamento • Adopción de acordos relativos á interpretación, modificación, invalidez, resolución ou extinción de contratos que sexan competencia da Alcaldía, así como a imposición de penalidades. • Demais facultades que correspondan ao órgano de contratación os expediente que sexan da competencia da Alcaldías, agás as facultades que de seguido se relacionan. Exceptúase expresamente da delegación en materia de contratación, reservándose á alcaldía ou o concelleiro delegado da área no seu caso, o referente á: — Designación dos membros da Mesa de contratación ou órgano equivalente — Requirimento ao licitador que haxa presentado a oferta economicamente máis vantaxosa aos efectos establecidos no art.151.2 do RD Lexislativo 3/2011, polo que se aproba o texto refundido da Lei de Contratos do Sector Público. — Aprobación de Plans de Seguridade e Saúde das obras contratadas. — Nomeamento da Dirección Facultativa e Coordinación de Seguridade e Saúde. — Aprobación de Certificacións de obra e firma das Actas de Recepción. i) A adquisición de bens e dereitos, cando o seu valor non supere o 10 por 100 dos recursos ordinarios do orzamento nin os tres millóns de euros, así como o alleamento do patrimonio que non supere o porcentaxe nin a contía indicados nos seguintes supostos: a. A de bens inmobles, sempre que estea prevista no orzamento. b. A de bens mobles, salvo os declarados de valor histórico ou artístico cuxo alleamento non se encontre previsto no orzamento. Segundo. Nos acordos que adopte a Xunta de Goberno Local por delegación, deberá facerse constar esta circunstancia, e entenderanse ditados pola Alcaldía como titular da competencia orixinaria, sendo inmediatamente executivos. Terceiro. O réxime xurídico desta delegación será o previsto con carácter xeral nos artigos 114 a 118 do ROF e disposicións concordantes. A delegación de atribucións é para o total exercicio destas con carácter resolutorio, salvo no relativo ó recurso de reposición, que será resolto polo órgano delegante. As competencias delegadas exerceranse nos termos sinalados na presente resolución e lexislación de aplicación, sen que poidan ser delegadas en ningún outro órgano. Cuarto. Esta delegación non quedará revogada polo mero feito de producirse un cambio na titularidade da Alcaldía ou na composición concreta da Xunta de Goberno Local. A revogación ou modificación na delegación deberá adoptarse coas mesmas formalidades que as esixidas para o seu outorgamento. Quinto. Da precedente resolución darase conta á Xunta de Goberno Local, na súa sesión constitutiva, a efectos da súa aceptación, e ó Pleno da Corporación na primeira sesión que se celebre. A delegación entenderase aceptada tacitamente se, no termo de tres días hábiles contados dende a notificación da resolución o órgano destinatario da delegación non fai manifestación expresa ante o órgano delegante de que non acepta a delegación. Sexto. A presente resolución surtirá efectos desde o día seguinte ó da súa adopción, sen prexuízo da súa publicación no Boletín Oficial da Provincia e do estipulado no art.114 ROF. Así o acorda e dispón a Sra. alcaldesa-presidenta, en Marín, a dezaseis de xuño de dous mil quince, do que, como secretaria da Corporación dou fe. Tras a celebración das eleccións locais do 24 de maio de 2015, e constituída o 13 de xuño a Corporación, procede que por esta alcaldía se diten as resolucións en materia de delegacións necesarias para proceder ao establecemento da nova organización municipal, de acordo co previsto na normativa aplicable. Vistos os artigos 43 a 45 e 121 do R. D. 2586/1986, de 26 de novembro, polo que se aproba o regulamento de organización, funcionamento e réxime xurídico, en concordancia coas previsións da lexislación autonómica de réxime local, contidas na Lei 5/1997, de Administración Local de Galicia, e demais lexislación complementaria E, ao abeiro da habilitación contida no núm.4 do artigo 23 da Lei 7/1985 reguladora das bases do réxime local, que permite ó/á alcalde/sa delegar o exercicio de determinadas atribucións nos membros da Xunta de Goberno Local, sen prexuízo das delegacións especiais que, para cometidos específicos, pode realizar en favor de calquera concelleiro/a, aínda que non pertencese a aquela. En virtude do exposto e no uso das facultades que me confire a normativa vixente, Primeiro. Conferir DELEGACIÓNS XENÉRICAS, referidas ás áreas ou materias determinadas que a continuación se indican, a favor dos seguintes membros da Xunta de Goberno Local: Segundo. As delegacións xenéricas previstas no punto anterior abranguen tanto a facultade de dirixir os servizos correspondentes como a de xestionalos e, en xeral, todas as funcións relacionadas coa área ou materia que se delega, pero sen facultades resolutorias, agás no caso da delegación conferida para a área de Urbanismo, Facenda e Persoal a favor de don Manuel Santos Costa, que inclúe tamén a facultade de resolver mediante actos administrativos que afecten a terceiros, debendo en todos os casos ser informada previamente a Alcaldía da adopción de decisións de transcendencia. Terceiro. Realizar a favor dos concelleiros/as que a continuación se relacionan as seguintes DELEGACIÓNS ESPECIAIS para cometidos específicos: — Don Armando Francisco Chanatasig Doussinague: Coordinación dos servizos municipais no casco urbano, incluída na área de Medio Ambiente e Benestar Social. — Dona Lisa Maria Afif Vovchuk: Coordinación de eventos culturais, incluída na área de Cultura, Festas e Dinamización. — Don Angel Omar Virues Juanto: Coordinación de servizos nas distintas parroquias do rural, incluída na área de Medio Rural. Cuarto. As delegacións especiais previstas no punto anterior comprenden a dirección interna e xestión dos servizos correspondentes, pero non inclúen a facultade de resolver mediante actos administrativos que afecten a terceiros. Quinto. O concelleiro/a que ostente a delegación xenérica sobre a correspondente área terá a facultade de supervisar a actuación do/s concelleiros/as con delegacións especiais para cometidos específicos incluÍdos na súa área. Sexto. Esta Alcaldía conserva, en relación coas competencias delegadas, as facultades de recibir información detallada da xestión da competencia delegada e dos actos ou disposicións emanados a consecuencia da delegación, así como, a de ser informada previamente á adopción de decisións de transcendencia. Sétimo. No exercicio das delegacións conferidas deberá facerse constar que se actúa con tal carácter. Octavo. As atribucións delegadas nesta resolución, non poderán ser, a súa vez, obxecto de delegación nun terceiro. Noveno. Da precedente resolución darase conta ao Pleno na primeira sesión que celebre, notificándose, ademais, persoalmente ós designados, e publicándose no Boletín Oficial da Provincia, sen prexuízo da súa efectividade dende o día seguinte da firma desta resolución. Décimo. As delegacións outorgadas neste resolución requirirán, para a ser eficaces, a súa aceptación por parte do delegado/a. A delegación entenderase aceptada tacitamente se, no termo de tres días hábiles, contados dende a notificación da resolución, o destinatario da delegación non fai manifestación expresa ante a alcaldía de que non acepta a delegación. Décimo primeiro. Corresponderá á alcaldía resolver as posibles dúbidas que se formulen en relación coa aplicación desta resolución. Décimo segundo. Estas delegacións non quedarán revogadas polo mero feito de producirse un cambio na titularidade da Alcaldía ou da Concellería. A revogación ou modificación na delegación deberá adoptarse coas mesmas formalidades que as esixidas para o seu outorgamento, sen prexuízo da súa avocación conforme á lexislación de procedemento administrativo común. Así o acorda e dispón a Sra. alcaldesa-presidenta, en Marín, a dezaseis de xuño de dous mil quince, do que, como secretaria da Corporación dou fe. O Concello Pleno, na súa sesión extraordinaria celebrada o 23/06/2015, con 11 votos a favor dos/as concelleiros/as do grupo municipal do PP e 10 votos en contra dos concelleiros/as dos grupos municipais do PSdeG-PSOE (4), BNG-ASEMBLEAS ABERTAS (3) e MAREA VECIÑAL DE MARÍN-SON, adoptou, por maioría absoluta o seguinte acordo, que literalmente e na súa parte dispositiva di: PRIMEIRO: Fixar como data de celebración das sesións ordinarias do Pleno da Corporación o segundo mércores de cada mes, ás 20:00 horas. A indemnización a abonar a cada concelleiro/a, agás aqueles que desempeñen o cargo con dedicación exclusiva no Concello, por asistencia a cada sesión deste órgano, será de 162 euros. No caso de que, por acumulación de festivos ou outras circunstancias extraordinarias, fora preciso cambia-la data de celebración dunha sesión de Pleno, a Alcaldesa, respectando a periodicidade mensual, poderá realizar o cambio, previa consulta da data cos/as voceiros e voceiras dos demais grupos municipais. SEGUNDO: Determinar como semanal a periodicidade das sesións ordinarias da Xunta de Goberno Local. A indemnización a abonar a cada membro da Xunta, agás aqueles que desempeñen o cargo con dedicación exclusiva no Concello, por asistencia a cada sesión deste órgano, será de 108 euros. TERCEIRO: Determinar como mensual a periodicidade das sesións ordinarias das Comisións Informativas de carácter permanente. A indemnización a abonar a cada Presidente da Comisión, agás aqueles que teñan dedicación exclusiva no Concello, por asistencia a cada sesión de Comisión Informativa será de 108 euros. A indemnización a abonar a cada membro de Comisión Informativa, agás aquelas que teñan dedicación exclusiva no Concello, por asistencia a cada sesión de Comisión Informativa, será de 81 euros. O Concello Pleno, na súa sesión extraordinaria celebrada o 23/06/2015, con 11 votos a favor dos/as concelleiros/as do grupo municipal do PP, e 7 votos en contra dos concelleiros/as dos grupos municipais do PSdeG-PSOE (4) e MAREA VECIÑAL DE MARÍN-SON, e 3 abstencións das/o concelleiras/o do grupo municipal do BNG-ASEMBLEAS ABERTAS, adoptou, por maioría absoluta o seguinte acordo, que literalmente e na súa parte dispositiva di: PRIMEIRO. Crear neste Concello as seguintes Comisións informativas permanentes: • URBANISMO, FACENDA E PERSOAL que aúna a condición da preceptiva COMISIÓN ESPECIAL DE CONTAS • MEDIO AMBIENTE E BENESTAR SOCIAL • CULTURA, FESTAS E DINAMIZACIÓN • TRÁFICO, POLICÍA LOCAL E MOVILIDADE • TURISMO E COMERCIO • MEDIO RURAL • DEPORTES E XUVENTUDE SEGUNDO. Cada unha das comisións informativas terá sete membros, incluíndo o/a seu/súa Presidente/a. En atención á proporcionalidade existente entre os distintos grupos políticos representados na Corporación (arts.20.1 c) LRBRL e 125 do ROF), cada unha das Comisións estará integrada por: • 4 concelleiros/as do grupo municipal do PP. • 1 concelleiro/a do grupo municipal PSdeG-PSOE • 1 concelleiro/a do grupo municipal do BNG–ASEMBLEAS ABERTAS. • 1 concelleiro/a do grupo municipal de MAREA VECIÑAL DE MARÍN-SON A adscripción concreta dos membros da Corporación que deban formar parte de cada unha das comisións anteditas en representación de cada grupo político, realizarase mediante escrito do seu portavoz dirixido á alcaldesa, e do que se dará conta ao Pleno. Poderá designarse, de igual forma, un ou varios suplentes por cada titular. TERCEIRO. O/A Alcalde/sa ou Presidente/a da Corporación, é o Presidente nato de todas as Comisións informativas, aínda que poderá delegar a súa presidencia efectiva en calquera membro da mesma, a proposta da propia Comisión, trala correspondente elección celebrada no seu seo, na que se propoñerá a designación de Presidente titular e os suplentes que se teñan por conveniente. CUARTO. As funcións das Comisións Informativas de carácter permanente, serán o previo informe, ditame, consulta ou proposta dos asuntos que deban someterse á decisión do Pleno ou da Xunta de Goberno cando actúen por delegación deste. Tamén poderá informar aqueles asuntos que, sendo de competencia propia da Presidencia da Corporación ou da Xunta de Goberno, lle sexan sometidos por expresa decisión destes. Á Comisión Especial de Contas corresponderálle o exame, estudio e informe da Conta xeral e demais contas anuais. QUINTO. As Comisións Informativas de carácter permanente celebrarán sesión ordinaria unha vez ao mes, na data e hora que estableza a Presidencia da Comisión, que poderá convocar tamén sesións extraordinarias por propia iniciativa ou logo de solicitude motivada da cuarta parte dos seus membros. O Concello Pleno, na súa sesión extraordinaria celebrada o 23/06/2015, con 11 votos a favor dos/as concelleiros/as do grupo municipal do PP, 3 votos en contra dos/a concelleiros/a do grupo municipal MAREA VECIÑAL DE MARÍN-SON, e 7 abstencións dos concelleiros/as dos grupos municipais do PSdeG-PSOE (4) e BNG-ASEMBLEA ABERTA DE MARÍN (3) adoptou por maioría absoluta o seguinte acordo, que literalmente e na súa parte dispositiva di: “Os cargos a desempeñar en réxime de dedicación exclusiva serán os seguintes coas retribucións que se citan: — Alcaldía, que terá unha retribución mensual superior en 1 Euro á asignada ao posto de Secretaria Xeral coas pagas extraordinarias que correspondan ao citado posto. Exclúese da retribución, tanto das pagas ordinarias como das extraordinarias, a antigüidade. — Tenencia da Alcaldía e Concellería de Urbanismo, Facenda e Persoal, que terá a retribución, incrementada en 6000 Euros anuais, excluída a antigüidade, correspondente a un funcionario do grupo A, Nivel de complemento de destino 26, o complemento específico fixado para o posto de xefatura de servizo de urbanismo e as pagas extraordinarias correspondentes a este posto. — Concellería de Medio Ambiente e Benestar Social, que terá a retribución, excluída a antigüidade, correspondente a un funcionario do grupo A, Nivel de complemento de destino 26, o complemento específico fixado para o posto de xefatura de servizo de urbanismo e as pagas extraordinarias correspondentes a este posto. O Concello Pleno, na súa sesión extraordinaria celebrada o 23/06/2015, con 11 votos a favor dos/as concelleiros/as do grupo municipal do PP, e 10 abstencións dos concelleiros/as dos grupos municipais do PSdeG-PSOE (4), BNG-ASEMBLEA ABERTA DE MARÍN (3) e MAREA VECIÑAL DE MARÍN-SON, adoptou por maioría absoluta o seguinte acordo, que literalmente e na súa parte dispositiva di: “Manter, como posto de persoal eventual o de “Secretaria/o Particular da Alcaldía” coas retribucións correspondentes a un posto base de administrativo de administración xeral e xornada completa. O seu réxime será o previsto no artigos 12 da Lei 7/2007 do Estatuto Básico do Empregado Público, 104 da Lei 7/1985 Reguladora de Bases de Réxime Local, 176 do RD Lexislativo 781/1986 polo que se aproba o Texto refundido das disposicións legais vixentes en matería de Réxime Local e no artigo 29 da Lei 2/2015 de Emprego Público de Galicia, e, en canto sea axeitado a súa natureza, o réxime xeral dos funcionarios de carreira. O persoal eventual únicamente realizará tarefas de confianza ou asesoramento especial, entendendo por tales aquelas nas que concurran as circunstancias previstas no artigo 29.2 da Lei 2/2015 de Emprego Público de Galicia” O Concello Pleno, na súa sesión extraordinaria celebrada o 23/06/2015, con 11 votos a favor dos/as concelleiros/as do grupo municipal do PP, e 10 votos en contra dos concelleiros/as dos grupos municipais do PSdeG-PSOE (4), BNG-ASEMBLEA ABERTA DE MARÍN (3) e MAREA VECIÑAL DE MARÍN-SON, adoptou por maioría absoluta o seguinte acordo, que literalmente e na súa parte dispositiva di: PRIMEIRO. Delegar na Xunta de Goberno Local a competencia do Pleno do Concello para o establecemento e modificación de prezos públicos. SEGUNDO. A presente delegación abrangue todas as facultades relacionadas cos asuntos que forman parte das competencia ou atribución delgada, agás a resolución dos recursos de reposición contra os actos dictados polo órgano delegado. TERCEIRO. A delegación outorgada neste acordo queda suxeita ó seguinte réxime xurídico: — O órgano delegante conservará as facultades de recibir información detallada da xestión da competencia delegada e dos actos e disposicións emanados en virtude da delegación, así como a de ser informado previamente á adopción de decisións de transcendencia, de acordo co disposto no artigo 115 do ROF. — Os actos ditados pola Xunta de Goberno Local no exercicio das atribuciones delegadas, deberán indicar dita circunstancia, e entenderánse ditados polo delegante correspondendo, en consecuencia, a este a resolución dos recursos de reposición que poidan interpoñerse. — As atribucións delegadas exerceranse pola Xunta de Goberno local nos termos e dentro dos límites da delegación, non sendo susceptibles de ser delegadas en ningún outro órgano. CUARTO. As referencias que contén este acordo a preceptos de normas concretos entenderanse feitas de xeito automático ós preceptos das normas que as modifiquen ou substitúan. QUINTO. Esta delegación non quedará revogada polo mero feito de producirse un cambio na titularidade ou composición concreta da Xunta de Goberno Local. A revogación ou modificación das delegacións haberá de adoptarse coas mesmas formalidades que as esixidas para o seu outorgamento. O Pleno da Corporación poderá avocar en calquera momento a competencia delegada conforme á lexislación vixente sobre procedemento administrativo común. SEXTO. Do precedente acordo daráse conta á Xunta de Goberno Local na primeira sesión que celebre, a efectos da súa aceptación. A delegación entenderase aceptada tácitamente se, no termo de tres días hábiles contados dende a notificación do acordo o órgano destinatario da delegación non fai manifestación expresa ante o órgano delegante de que non acepta a delegación. SÉTIMO. O presente acordo surtirá efectos desde o día seguinte ó da súa adopción, sen prexuízo da súa publicación no Boletín Oficial da Provincia e do estipulado no art.114 ROF. O Concello Pleno, na súa sesión extraordinaria celebrada o 23/06/2015, con 11 votos a favor dos/as concelleiros/as do grupo municipal do PP, 3 votos en contra dos/a concelleiros/a do grupo municipal MAREA VECIÑAL DE MARÍN-SON, e 7 abstencións dos concelleiros/as dos grupos municipais do PSdeG-PSOE (4) e BNG-ASEMBLEA ABERTA DE MARÍN (3) adoptou por maioría absoluta o seguinte acordo, que literalmente e na súa parte dispositiva di: Primeiro. Designar como representante do Concello de Marín no Consello de Administración da Autoridade Portuaria de Marín e ría de Pontevedra á Sra. Alcaldesa-Presidenta, dona María Ramallo Vázquez. Segundo. Comunicar dito nomeamento á Secretaría Xeral da Consellería do Mar da Xunta de Galicia. Marín, 30 de xuño de 2015.—A Alcaldesa, María Ramallo Vázquez.